Esimest korda üle 200 aasta on Uus-Meremaa põhisaartel nähtud looduses munast koorunud tuataarapoega. Tuataara on haruldane vanamoeline roomaja, kelle sarnaseid elas meie planeedil juba dinosauruste ajastul. Tuataarapoja leidsid pealinna Wellingtoni territooriumil asuvalt Karori kaitsealalt sealsed töötajad.    Kaitseala üks juhte Raewyn Empson ütles, et avastus on vapustav, sest nüüd on selge, et tuataarad on õnnestunud Uus-Meremaa põhisaartel uuesti looduslikult paljunema saada. Mõnesaja aasta eest  surid tuataarad peaaegu välja, kui Uus-Meremaale saabusid eurooplastest kolonistid ja koos nendega ka uued röövloomad, nagu rotid. 32 väikesel saarel, mis hoitakse röövloomadest vabad, elab praegu arvatavasti umbes 50 000 tuataarat.